sagorsarker/bangla-wikipedia huggingface dataset:
সাংস-র্গ্যাস-'ব্যুং-গ্নাস

সাংস-র্গ্যাস-'ব্যুং-গ্নাস () (১৫৪৩-১৬২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় ঝি-বা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চদশ প্রধান ছিলেন।
সাংস-র্গ্যাস-'ব্যুং-গ্নাস ১৫৪৩ খ্রিষ্টাব্দে তিব্বতের কোংপো অঞ্চলের ম্থা'-স্তাগ () নামক স্থানে জন্মগ্রহণ করেন। তার পিতা সাংস-র্গ্যাস-দোন-গ্রুব () ছিলেন সাংস-র্গ্যাস-দ্পাল () নামক দ্বিতীয় 'ফাগ্স-পা-ল্হা () উপাধিধারী বৌদ্ধ লামার ভাই। সাংস-র্গ্যাস-দ্পাল ভ্রাতুষ্পুত্র সাংস-র্গ্যাস-'ব্যুং-গ্নাসকে প্রথম ঝি-বা-ল্হা () উপাধিধারী বৌদ্ধ লামা দ্পাল-ল্দান-ম্ছোগ-গ্রুবের () পুনর্জন্ম রূপে চিহ্নিত করেন ও তাকে শিক্ষা প্রদান করেন। তিনি শাক্য র্গ্যাল-ম্ত্শান () নামক ফান-ব্দে () বৌদ্ধবিহারের প্রধানের নিকট থেকেও শিক্ষালাভ করেন এবং এই বিহারের পরবর্তী প্রধানের দায়িত্ব গ্রহণ করেন। এই সময় তার উল্লেখযগ্য শিষ্য ছিলেন ম্থোং-বা-দোন-ল্দান () নামক তৃতীয় 'ফাগ্স-পা-ল্হা উপাধিধারী বৌদ্ধ লামা। ১৬০৪ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () পঞ্চদশ প্রধানের দায়িত্ব গ্রহণ করেন ও সতেরো বছর এই পদে থাকেন। এই সময় তার উল্লেখযগ্য শিষ্য ছিলেন ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা উপাধিধারী বৌদ্ধ লামা।
ছোস-ক্যি-র্গ্যাল-পো

ছোস-ক্যি-র্গ্যাল-পো () (১৬০৫-১৬৪৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষোড়শ প্রধান ছিলেন।
ছোস-ক্যি-র্গ্যাল-পো ১৬০৫ খ্রিষ্টাব্দে তিব্বতের লোং-পো-স্তোদ-পা () নামক স্থানে জন্মগ্রহণ করেন। তার পিতার নাম ছিল ত্শে-থার-দোন-গ্রুব () এবং মাতার নাম ছিল র্গ্যাল-মো ()। চার বছর বয়সে তাকে ম্থোং-বা-দোন-ল্দান () নামক তৃতীয় 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করা হয়। আট বছর বয়সে তাকে ব্ক্রা-শিস-ছোস-লুং () বৌদ্ধবিহারে নিয়ে যাওয়া হয়। সাংস-র্গ্যাস-'ব্যুং-গ্নাস () নামক দ্বিতীয় ঝি-বা-ল্হা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। ১৬২০ খ্রিষ্টাব্দে সাংস-র্গ্যাস-'ব্যুং-গ্নাস মৃত্যুবরণ করলে তিনি মাত্র সতেরো বছর বয়সে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ষোড়শ প্রধানের দায়িত্ব গ্রহণ করেন। এই সময় তিনি এই বিহারের প্রধান উপাসনাস্থলে একটি সোনার মৈত্রেয় মূর্তি নির্মাণ করান। ১৬২৫ খ্রিষ্টাব্দে তিনি মধ্য তিব্বত যাত্রা করলে দুই বছরের জন্য এই বিহারের অন্তর্বর্তী প্রাধান হিসেবে তার মধ্যম ভ্রাতা ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা দায়িত্ব গ্রহণ করেন। ১৬২৫ খ্রিষ্টাব্দে চতুর্থ পাঞ্চেন লামা তাকে ভিক্ষুর শপথ প্রদান করেন এবং লাম-রিম-ছেন-মো ও অন্যান্য বিষয় সম্বন্ধে শিক্ষা প্রদান করেন। বেরি অঞ্চলের বোন ধর্মাবলম্বী রাজা ঐ অঞ্চল ও তার পার্শ্ববর্তী অঞ্চলের বৌদ্ধবিহারগুলি ধ্বংস করা শুরু করলে ছোস-ক্যি-র্গ্যাল-পো মঙ্গোল নেতা গুশ্রী খানের শরণাপন্ন হন। ১৬৩৯ খ্রিষ্টাব্দে গুশ্রী খান বেরি রাজ্য ধ্বংস করে খাম্স অঞ্চলের বৌদ্ধ ভিক্ষুদের ছোস-ক্যি-র্গ্যাল-পোকে মেনে চলার আদেশ জারী করেন।
কোড::ব্লকস

কোড::ব্লকস () হচ্ছে একটি মুক্ত সফটওয়্যার ও মুক্ত সোর্স, ক্রস প্ল্যাটফর্ম আইডিই যা জিসিসি ও ভিজুয়াল সি++-সহ বিভিন্ন কম্পাইলার সমর্থন করে। এটি জিইউআই বা গ্রাফিক্যাল ইউজার ইন্টারফেস টুল্কিট হিসেবে ডব্লিউএক্সউইডজেটসের সাহায্যে সি++ ভাষায় উন্নয়ন করা হয়েছে। বর্তমানে কোড::ব্লকস-কে সি, সি++ ও ফোরট্রানের জন্য অধিকভাব ব্যবহার করা হয়। এছাড়াও এটি ডাইরেক্টএক্স, এআরএম আর্কিটেকচার, আটমেল এভিআর, ডি-সহ অন্যান্য সিস্টেমের প্রোগ্রাম তৈরিতেও ব্যবহার করা হয়।
বর্তমানে কোড::ব্লকস-কে মাইক্রোসফট উইন্ডোজ, ম্যাক ওএস, লিনাক্সের জন্য নিয়মিতভাবে উন্নয়ন করা হচ্ছে; এবং ফ্রিবিএসবি, ওপেনবিএসবি এবং সোলারিসের জন্য সামগ্রিক বৈশিষ্ট্য নিয়ে তৈরি করা হয়েছে।
২০২০ সালের ২৯-শে মার্চ কোড::ব্লকস-এর সর্বশেষ ২০.০৩ সংস্করণ প্রকাশিত হয়।
বিতা পজ্‌নিয়াক

বিতা পজ্‌নিয়াক ড্যানিয়েলস্ (জন্ম: এপ্রিল ৩০, ১৯৬০) একজন পোলিশ-মার্কিন অভিনেত্রী, চলচ্চিত্র পরিচালক, চিত্রশিল্পী, লেখক, ফ্যাশন মডেল এবং সক্রিয় কর্মী।
পজ্‌নিয়াক গাদান্‌স্ক, পোল্যান্ডে জন্ম নেন। তার বাবা বাবা রজার জিবিগনিউ টেইলর, অর্থোপেডিক সার্জন এবং মা ক্রিস্তনিা পজ্‌নিয়াক, একজন দন্তচিকিৎসক। তার বিদ্যালয়ের হাতেখড়ি হয় যুক্তরাজ্যে এবং সেখানেই তার ছেলেবেলা কটে। তিনি ন্যশনাল ফিল্ম স্কুল ইন লড্‌জ্ থেকে চলচ্চিত্র বিষয়ে স্নাতক শেষ করেন এবং ২২ বছর বয়সে স্নাতকোত্তর লাভ করেন।
ফিফা বিশ্বকাপের রেকর্ড এবং পরিসংখ্যান

এটি হচ্ছে ফিফা বিশ্বকাপ এবং এর বাছাইপর্বের রেকর্ডের তালিকা।
গাঢ়: স্বাগতিক। বাংলাদেশ, বাংলাদেশ হিসেবে বিজয়ী হয়
গাঢ়: স্বাগতিক।
গাঢ়: স্বাগতিক।
গাঢ়: স্বাগতিক।
গাঢ়: স্বাগতিক।
গাঢ়: স্বাগতিক।
গাঢ়: স্বাগতিক।
ব্যাংক অব ইংল্যান্ড

ব্যাংক অব ইংল্যান্ড যুক্তরাজ্যের কেন্দ্রীয় ব্যাংক হিসেবে পরিচিত। আধুনিক কেন্দ্রীয় ব্যাংকগুলোর ভিত্তি একে কেন্দ্র করেই গড়ে উঠেছে। সুইডেনের স্ভেরিজেস রিক্সব্যাংকের পর এটি বিশ্বের দ্বিতীয় প্রাচীন কেন্দ্রীয় ব্যাংক ও বিশ্বের ৮ম প্রাচীন ব্যাংক। ১৭ জুলাই, ১৬৯৪ তারিখে রাজকীয় সনদের মাধ্যমে ব্যক্তিগত আর্থিক প্রতিষ্ঠানরূপে সিটি অব লন্ডনে £১.২ মিলিয়ন পাউন্ড-স্টার্লিং মূলধন নিয়ে প্রতিষ্ঠিত হয়। পরবর্তীতে ১৯৪৬ সালে জাতীয়করণ করা হয়। ১৯৯৮ সালে প্রথমবারের মতো সরকারের কাছ থেকে স্বায়ত্তশাসন লাভ করে। তারপরও এটি সরকার কর্তৃক নিয়ন্ত্রিত। ইংরেজ সরকারের ব্যাংকরূপে গড়ে উঠা ব্যাংক অব ইংল্যান্ড অদ্যাবধি যুক্তরাজ্য সরকারের ব্যাংকার এটি।
১ জুলাই, ২০১৩ তারিখ থেকে মার্ক কার্নে ব্যাংকের গভর্নরের দায়িত্ব পালন করছেন। ৩০ জুন, ২০১৩ তারিখে প্রথম নন-ব্রিটন হিসেবে তিনি পাঁচ বছর মেয়াদে গভর্নর স্যার মারভিন কিংয়ের স্থলাভিষিক্ত হন।
ব্রিটিশ স্থাপত্যবিদ স্যার জন সোয়ান ব্যাংক অব ইংল্যান্ডের ভবনের নক্সা অঙ্কন করেন যা ইংল্যান্ডের পর্যটন আকর্ষণের প্রধান কেন্দ্রবিন্দুরূপে বিবেচিত হয়ে আসছে। এর ডাকনাম হচ্ছে ওল্ড লেডি অব থ্রেডনিডল স্ট্রিট (থ্রেডনিডল স্ট্রিটের প্রাচীন ভদ্রমহিলা) বা ওল্ড লেডি। প্রচলিত উপ-কথা হিসেবে সারাহ হোয়াইটহেডের আত্মা ব্যাংকের বাগানে ভূতরূপে অবস্থান করছে বলে জানা যায়।.
১৭৩৪ সাল থেকে সিটি অব লন্ডনের থ্রেডনিডল স্ট্রিটে ব্যাংক অব ইংল্যান্ডের সদর দফতর অবস্থিত। মুদ্রানীতি প্রণয়নসহ এটি সরকারের যাবতীয় ঋণ পরিশোধ, নোট তৈরি ও বাণিজ্যিক ব্যাংকগুলোর উপর নিয়ন্ত্রণ করছে।
ব্যাংকের মুদ্রানীতি কমিটি অর্থ সরবরাহ ও সুদের হার নিয়ন্ত্রণ করে। কোষাগার থেকে কমিটিকে আদেশ দানের ক্ষমতা দেয়া হয়, কিন্তু তা সংসদ থেকে ২৮ দিনের মধ্যে অনুমোদিত হতে হয়।
ব্যাংক যুক্তরাজ্য ও অন্যান্য অনেক দেশের স্বর্ণ তাদের নিরাপত্তা হেফাজতে রাখে। টাওয়ার ৪২ নামীয় সিটি অব লন্ডনের দ্বিতীয় উচ্চতম ভবনে এ ভল্টটি অবস্থিত ও প্রবেশের জন্য তিন ফুট লম্বা চাবির প্রয়োজন। এ ব্যাংকটি স্বর্ণ সংরক্ষণের জন্য বিশ্বের ১৫তম বৃহত্তম নিরাপত্তা হেফাজতখানা ও প্রায় ৪৬,০০০ টন স্বর্ণ মজুদ আছে। বিপুল পরিমাণে রক্ষিত স্বর্ণের হিসাব ২০১২ সাল অনুযায়ী যার বর্তমান বাজার মূল্য প্রায় £১৫৬,০০০,০০০,০০০ পাউন্ড-স্টার্লিং।
আন্দ্রে শুর্লে

আন্দ্রে হোর্স্ট শুর্লে (জন্ম ৬ নভেম্বর ১৯৯০) একজন জার্মান পেশাদার ফুটবলার, যিনি প্রিমিয়ার লিগ ক্লাব চেলসি এবং জার্মানি জাতীয় দলে একজন ফরোয়ার্ড অথবা উইঙ্গার হিসেবে খেলে থাকেন।
তিনি তার ক্লাব ক্যারিয়ার শুরু করেন ২০০৯ সালে জার্মান ক্লাব এর হয়ে। সেখানে ২ বছর কাটানোর পর ২০১১ সালে £৬.৫ মিলিয়ন ট্রান্সফার মূল্যে বায়ার ০৪ লেভারকুজেনে চলে আসেন। সেখানে তার উজ্জ্বল পারফর্মেন্সের মাধ্যমে তিনি প্রিমিয়ার লিগ ক্লাব চেলসির দৃষ্টি আকর্ষণ করতে সক্ষম হন যারা তাকে ২০১৩ সালে £১৮ মিলিয়ন ডলারের বিনিময়ে তাদের কলবে নিয়ে আসে।
শুর্লে ২০১০ সাল থেকে জার্মানি জাতীয় দলের নিয়মিত সদস্য এবং এ পর্যন্ত তিনি জাতীয় দলের হয়ে ৩০ খেলায় ১৬ গোল করেছেন। তিনি ২০১২ উয়েফা ইউরো এবং ২০১৪ ফিফা বিশ্বকাপে জার্মানির প্রতিনিধিত্ব করেছেন।
রুচিরা পল্লিয়াগুরুগে

রুচিরা শমন আকমিমানা পল্লিয়াগুরুগে (; জন্ম: ২২ জানুয়ারি, ১৯৬৮) মাতারায় জন্মগ্রহণকারী শ্রীলঙ্কান আম্পায়ার ও সাবেক প্রথম-শ্রেণীর ক্রিকেটার। ঘরোয়া ক্রিকেটে ব্লুমফিল্ড ক্রিকেট ও অ্যাথলেটিক ক্লাব, চিল ম্যারিয়ান্স ক্রিকেট ক্লাব, নন্দেস্ক্রিপ্টস ক্রিকেট ক্লাব, ওল্ড ক্যাম্ব্রিয়ান্স স্পোর্টস ক্লাব, সারাসেন্স স্পোর্টস ক্লাবের হয়ে খেলেছেন। তিনি ডানহাতে মিডিয়াম পেস বোলিং ও ডানহাতে ব্যাটিংয় পারদর্শী ছিলেন। সমগ্র খেলোয়াড়ী জীবনে তিনি দুই শতাধিক উইকেট ও চার সহস্রাধিক প্রথম-শ্রেণীর রান সংগ্রহ করেছেন।
২০১২ সালের মার্চ মাসে কিংসটাউনে অনুষ্ঠিত ওয়েস্ট ইন্ডিজ-অস্ট্রেলিয়ার মধ্যকার একদিনের আন্তর্জাতিকের মাধ্যমে রুচিরা পল্লিয়াগুরু’র আম্পায়ার হিসেবে ক্রিকেট খেলায় অভিষেক ঘটে। তবে রুচিরা’র আম্পায়ার জীবনে বেশ বিতর্ক ঘিরে আছে। সানডে টাইমসের মাধ্যমে জানা যায়, জ্যেষ্ঠ ক্রিকেট আম্পায়ারগণ শ্রীলঙ্কা ক্রিকেটে তার আইসিসি প্যানেলে নাম প্রেরণের বিষয়ে অভিযোগ দায়ের করা হয়েছিল। তার নাম প্রেরণের বিষয়ে কোনরূপ মেধা যাচাই প্রক্রিয়া অনুসরণ করা হয়নি। টাইমসের নিবন্ধে উল্লেখ করা হয়, রুচিরা পল্লিয়াগুরু’র খেলা পরিচালনার মান অত্যন্ত নিম্নস্তরের। সংক্ষুদ্ধ আম্পায়ারগণ একজন জ্যেষ্ঠ ক্রিকেট কর্মকর্তাকে আম্পায়ারদের পরীক্ষার ফলাফল বহি পুণঃনিরীক্ষণের জন্য অনুরোধ করেছেন। কিন্তু, ঐ কর্মকর্তা তাদেরকে জানান যে, ফলাফল বহি চুরি হয়ে যাওয়ায় পুণঃমূল্যায়ণ করা সম্ভব নয়।"
২০১২ সালের এশিয়া কাপের গুরুত্বপূর্ণ মুহুর্তে আউটের বিতর্কিত সিদ্ধান্ত দিয়ে পুনরায় সংবাদ শিরোনামে চলে আসেন পল্লিয়াগুরু। ১৬ মার্চ, ২০১২ তারিখে বাংলাদেশ ও ভারতের মধ্যকার খেলায় তিনি থার্ড আম্পায়ারের দায়িত্বে ছিলেন। ব্যাটসম্যানকে বেনিফিট অব ডাউটে সিদ্ধান্ত না দিয়ে তিনি আউট হিসেবে লাল বোতামে চাপ দেন। সাকিব আল হাসানকে ক্রিজে থাকা অবস্থায় তিনি এ সিদ্ধান্ত দেন। বাংলাদেশের ইংরেজি দৈনিক ডেইলি স্টারে উল্লেখ করা হয় যে, রুচিরা দর্শকদেরকে হতবাক করে দিয়ে সাকিব আল হাসানকে প্যাভিলিয়নে ফেরত পাঠিয়েছেন।
ঙ্গাগ-দ্বাং-'ফ্রিন-লাস-ব্জাং-পো

ঙ্গাগ-দ্বাং-'ফ্রিন-লাস-ব্জাং-পো () (১৬০৭-১৬৭৬) তিব্বতী বৌদ্ধধর্মের দ্গে-লুগ্স ধর্মসম্প্রদায়ের চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () সপ্তদশ প্রধান ছিলেন।
ঙ্গাগ-দ্বাং-'ফ্রিন-লাস-ব্জাং-পো ১৬০৭ খ্রিষ্টাব্দে তিব্বতের লোং-পো-স্তোদ-পা () নামক স্থানে জন্মগ্রহণ করেন। তার পিতার নাম ছিল ত্শে-থার-দোন-গ্রুব () এবং মাতার নাম ছিল র্গ্যাল-মো ()। তার জ্যৈষ্ঠ ভ্রাতা ছিলেন ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামা। শৈশবে তাকে ঙ্গাগ-দ্বাং-ছোস-'ব্যোর-ব্জাং-পো () নামক তৃতীয় ল্চাগ্স-রা-স্প্রুল-স্কু () উপাধিধারী বৌদ্ধ লামার পুনর্জন্ম রূপে চিহ্নিত করে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে () নিয়ে যাওয়া হয়, যেখানে সাংস-র্গ্যাস-'ব্যুং-গ্নাস () নামক দ্বিতীয় ঝি-বা-ল্হা () উপাধিধারী বৌদ্ধ লামা তাকে শিক্ষার্থীর শপথ প্রদান করেন। তেরো বছর বয়সে তিনি ল্হো-ছোস-খ্রি-থাং () নামক স্থানে বসবাস শুরু করেন ও পরবর্তী চার বছর তিব্বতের বিভিন্ন স্থানে যাত্রা করেন। ১৬২৫ খ্রিষ্টাব্দে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের ষোড়শ প্রধান তথা তার জ্যৈষ্ঠ ভ্রাতা ছোস-ক্যি-র্গ্যাল-পো মধ্য তিব্বত যাত্রা করলে তিনি দুই বছরের জন্য এই বিহারের অন্তর্বর্তী প্রাধান হিসেবে দায়িত্ব গ্রহণ করেন। ১৬৩৭ খ্রিষ্টাব্দে ছোস-ক্যি-র্গ্যাল-পো ফিরে এলে তিনি মধ্য তিব্বতে যাত্রা করেন। ১৬২৯ খ্রিষ্টাব্দে চতুর্থ পাঞ্চেন লামা তাকে ভিক্ষুর শপথ প্রদান করেন। এরপর তিনি ল্চাগ্স-রা () এবং ছোস-খ্রি-ছু-ম্দো () বৌদ্ধবিহার দুটির প্রধানের দায়িত্ব গ্রহণ করেন। তিনি এই দুইটি বিহারের প্রভূত সংস্কার সাধন করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঝি-বা-ব্জাং-পো () নামক তৃতীয় ঝি-বা-ল্হা () উপাধিধারী বৌদ্ধ লামার বিশেশ সহায়কের দায়িত্ব পালন করেন এবং পঞ্চম 'ফাগ্স-পা-ল্হা () উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করেন। শেষ জীবনে তিনি ল্চাগ্স-রা () বৌদ্ধবিহারে বসবাস করেন ও সেখানেই ১৬৬৭ খ্রিষ্টাব্দে তার মৃত্যু হয়।
ঝি-বা-ব্জাং-পো

ঝি-বা-ব্জাং-পো () (১৬২৫-১৭১৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের তৃতীয় ঝি-বা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () অষ্টাদশ প্রধান ছিলেন।
ঝি-বা-ব্জাং-পো ১৬২৫ খ্রিষ্টাব্দে তিব্বতের কোং-পো-দ্গোন-ফুগ () নামক স্থানে জন্মগ্রহণ করেন। তার পিতার নাম ছিল নাম-ম্খা'-ব্ক্রা-শিস () এবং মাতার নাম ছিল ম্ত্শো-মো ()। তেরো বছর বয়স শাক্য ল্হা-দ্বাং () নামক ফান-ব্দে () বৌদ্ধবিহারের প্রধান তাকে শিক্ষার্থীর শপথ প্রদান করেন এবং যমান্তক, হেরুকা, ছেদ সাধনা প্রভৃতি বিভিন্ন তান্ত্রিক বিষয়ে শিক্ষাপ্রদান করেন। ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () এবং ঙ্গাগ-দ্বাং-ছোস-ক্যি-দ্বাং-ফ্যুগ () নামক পঞ্চম র্তা-ত্শাগ-র্জে-দ্রুং উপাধিধারী বৌদ্ধ লামা তার অন্যান্য উল্লেখযোগ্য শিক্ষক ছিলেন। সতেরো বছর বয়সে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে যাত্রা করেন যেখানে ঐ বিহারের ষোড়শ প্রধান ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামা তাকে শিক্ষা প্রদান করেন। ১৬৪৩ খ্রিষ্টাব্দে ছোস-ক্যি-র্গ্যাল-পো মৃত্যুবরণ করলে তিনি ঐ বিহারের অষ্টাদশ প্রধানের দায়িত্ব লাভ করেন। এরপর তিনি মধ্য তিব্বত যাত্রা করলে চতুর্থ পাঞ্চেন লামা তাকে ভিক্ষুর শপথ প্রদান করেন। তিনি সাততলা উচ্চ একটি বিশালাকার মৈত্রেয়ের চিত্রকলা ও একটি একতলা উচ্চ অমিতাভ বুদ্ধের স্বর্ণমূর্তি নির্মাণ করান এবং ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে প্রভূত সংস্কার সাধন করেন। তিনি পঞ্চম 'ফাগ্স-পা-ল্হা () উপাধিধারী বৌদ্ধ লামা হিসেবে র্গ্যাল-বা-র্গ্যা-ম্ত্শোকে চিহ্নিত করে তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে এসে শিক্ষা প্রদান করেন। এবং ঐ বিহারের পরবর্তী প্রধান হিসেবে নির্বাচিত করেন। ১৬৫৯ খ্রিষ্টাব্দে তিনি পুনরায় মধ্য তিব্বত যাত্রা করেন। এই সময় তিনি পঞ্চম দলাই লামা এবং দ্কোন-ম্ছোগ-ছোস-ব্জাং নামক উনচল্লিশতম দ্গা'-ল্দান-খ্রি-পার নিকট যমান্তক ও লাম-রিম সম্বন্ধে শিক্ষালাভ করেন। ১৬৬২ খ্রিষ্টাব্দে তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে সম্পূর্ণ দায়িত্ব র্গ্যাল-বা-র্গ্যা-ম্ত্শোকে অর্পণ করে জীবনের বাকি সময় বিভিন্ন স্থানে সাধনা করে কাটান।
র্গ্যাল-বা-র্গ্যা-ম্ত্শো

র্গ্যাল-বা-র্গ্যা-ম্ত্শো () (১৬৪৪-১৭১৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের পঞ্চম 'ফাগ্স-পা-ল্হা () উপাধিধারী বৌদ্ধ লামা ছিলেন। তিনি তিব্বতের খাম্স অঞ্চলে অবস্থিত ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের () ঊনবিংশ প্রধান ছিলেন।
র্গ্যাল-বা-র্গ্যা-ম্ত্শো ১৬৪৪ খ্রিষ্টাব্দে তিব্বতের র্দ্জা-র্গ্যুদ-স্দু () নামক স্থানে জন্মগ্রহণ করেন। তার পিতা ও-র্গ্যান-ব্স্তান-'দ্জিন () ছিলেন একজন র্ন্যিং-মা ধর্মসম্প্রদায়ের সাধক। তার মাতার নাম ছিল গু-রু-ম্ত্শো ()। তার কনিষ্ঠ ভ্রাতা ব্লো-ব্জাং-ফুন-ত্শোগ্স-র্নাম-র্গ্যাল () ছিলেন তৃতীয় র্গ্যা-রা-স্প্রুল-স্কু () উপাধিধারী বৌদ্ধ লামা। ঝি-বা-ব্জাং-পো () নামক তৃতীয় ঝি-বা-ল্হা () এবং ঙ্গাগ-দ্বাং-'ফ্রিন-লাস-ব্জাং-পো () নামক চতুর্থ ল্চাগ্স-রা-স্প্রুল-স্কু () উপাধিধারী বৌদ্ধ লামা তাকে ছোস-ক্যি-র্গ্যাল-পো () নামক চতুর্থ 'ফাগ্স-পা-ল্হা () উপাধিধারী বৌদ্ধ লামার পুনর্জন্ম রূপে চিহ্নিত করেন এবং ১৬৪৬ খ্রিষ্টাব্দে চতুর্থ পাঞ্চেন লামা তা নিশ্চিত করেন। এরপর র্গ্যাল-বা-র্গ্যা-ম্ত্শোকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারে নিয়ে যাওয়া হয়, যেখানে ঝি-বা-ব্জাং-পো তাকে শিক্ষাপ্রদান করেন। পঞ্চম দলাই লামা তাকে শিক্ষার্থীর শপথ প্রদান করেন এবং চতুর্থ পাঞ্চেন লামা তাকে যমান্তক, চক্রসম্বর ও গুহ্যসমাজতন্ত্র সম্বন্ধে শিক্ষা দান করেন। ১৬৫২ খ্রিষ্টাব্দে ঝি-বা-ব্জাং-পো তাকে ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের প্রধান হিসেবে নির্বাচিত করেন এবং দশ বছর পরে তিনি এই বিহারের সম্পূর্ণ দায়িত্ব লাভ করেন। একুশ বছর বয়সে পঞ্চম দলাই লামা তাকে ভিক্ষুর শপথ প্রদান করেন। তিনি ছাব-ম্দো-ছোস-'খোর-ব্যাম্স-পা-গ্লিং বৌদ্ধবিহারের বেশ কিছু সংস্কার সাধন করেন এবং সোনা ও রূপার অক্ষরে একশত এক খন্ডের ব্কা'-'গ্যুর () গ্রন্থটিকে প্রকাশের ব্যবস্থা করেন।
দ্বিতীয় গোবিন্দ

দ্বিতীয় গোবিন্দ (৭৭৪–৭৮০ খ্রিষ্টাব্দ) ছিলেন রাষ্ট্রকূট সাম্রাজ্যের একজন সম্রাট। তিনি প্রথম কৃষ্ণের পর সিংহাসনে বসেন।
প্রথম কৃষ্ণের জ্যেষ্ঠ পুত্র দ্বিতীয় গোবিন্দ তার কনিষ্ঠ ভ্রাতা ধ্রুব ধারাবর্ষের হাতে প্রশাসনের ভার ছেড়ে যান। দ্বিতীয় গোবিন্দ বিখ্যাত তার আমোদপ্রমোদের জন্য। এছাড়া তিনি বেঙ্গি আক্রমণ করে পূর্ব চালুক্য সম্রাট চতুর্থ বিষ্ণুবর্ধনকে পরাজিত করেন। সেই সময় প্রথম কৃষ্ণ ছিলেন রাষ্ট্রকূট সম্রাট। এছাড়া দ্বিতীয় গোবিন্দ সম্পর্কে বিশেষ কিছুই জানা যায় না। সসম্ভবত তার কনিষ্ঠ ভ্রাতা ধ্রুব সামরিক অভিযান চালিয়ে সাম্রাজ্যকে আকারে তিন গুণ বৃদ্ধি করেছিলেন প্রথম কৃষ্ণের শাসনকালেই। পৈঠান তাম্রলিপি থেকে জানা যায়, দ্বিতীয় গোবিন্দ মালওয়া, কাঞ্চী ও বেঙ্গি অঞ্চলে সামরিক অভিযান চালিয়ে এই সব অঞ্চলের উপর রাষ্ট্রকূট কর্তৃত্ব স্থাপনের চেষ্টা করেছিলেন। কিন্তু সমর্থ হননি। ধ্রুব পরবর্তীকালে এই সব অঞ্চলে নিজের কর্তৃত্ব স্থাপন করেন।
<br>
<br>
ইথিন

ইথিন বা ইথিলিন একটি অ্যালিফ্যাটিক হাইড্রোকার্বন। এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ইথিন সাধারণভাবে অ্যালকিন শ্রেণীর বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন। ইথিনের পলিমার বিক্রিয়ার মাধ্যমেই আমাদের নিত্য প্রয়োজনীয় দ্রব্য "পলিথিন" প্রস্তুত করা হয়। 
ইথিনের রাসায়নিক সংকেতঃ CH=CH
ইথিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে ইথিন পাওয়া যায়। করে।
উচ্চ তাপমাত্রা ও চাপে ইথেনকে ভাঙলে ইথিন পাওয়া যায়। সেই সাথে কিছু এলকেনও উৎপন্ন হয়। 
ইথেন ---> ইথিন + এলকেন
পরীক্ষাগারে অধিক পরিমাণ গাঢ় সালফিউরিক এসিডের সাথে ইথানলকে উত্তপ্ত করলে ইথিন উৎপন্ন হয়।
CH-OH + HSO = R=CH + (HO + HSO)
শিল্প কারখানায় ইথিন উৎপাদনে বেশ কয়েকটি পদ্ধতি অনুসরণ করা হয়।
ইথানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ইথিন উৎপন্ন হয়। এক্ষেত্রে এলুমিনা (ALO) নিরুদক হিসেবে কাজ করে।
লেড এবং বেরিয়াম সালফেট এর উপস্থিতিতে ইথাইনএর সাথে হাইড্রোজেন যুক্ত হয়ে ইথিন উৎপন্ন করে।
স্বাভাবিক তাপমাত্রায় গ্যাসীয়/তরল। ইথিন ইথেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ইথিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ইথেন তৈরী করে।
১- কাঁচা ফল পাকাতে
২- মিডেহদু রান্না করতে
বিউটিন

বিউটিন একটি এলিফ্যাটিক হাইড্রোকার্বন, এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। কার্বন কার্বন দ্বিবন্ধন অর্থাৎ π(পাই) বন্ধন থাকার কারণে বিউটিন কে অসম্পৃক্ত জৈব যৌগ বলে। বিউটিন সাধারণভাবে অ্যালকিন বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন।
বিউটিনের কয়েকটি সমাণু রয়েছে।
বিউটিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে বিউটিন পাওয়া যায়। 
উচ্চ তাপমাত্রা ও চাপে বিউটেনকে ভাঙলে বিউটিন পাওয়া যায়। সেই সাথে কিছু অ্যালকেনও উৎপন্ন হয়। 
বিউটেন---> বিউটিন + অ্যালকেন
পরীক্ষাগারে অধিক পরিমাণ গাঢ় সালফিউরিক এসিডের সাথে বিউটানলকে উত্তপ্ত করলে বিউটিন উৎপন্ন হয়। 
CH-CH-CH-OH + HSO = CH-CH-CH=CH + (HO + HSO)
শিল্প কারখানায় বিউটিন উৎপাদনে বেশ কয়েকটি পদ্ধতি অনুসরণ করা হয়।
বিউটানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে বিউটিন উৎপন্ন হয়। এক্ষেত্রে এলুমিনা (ALO) নিরুদক হিসেবে কাজ করে।
লেড এবং বেরিয়াম সালফেট এর উপস্থিতিতে বিউটাইনের সাথে হাইড্রোজেন যুক্ত হয়ে বিউটিন উৎপন্ন করে। 
ইথাইল ক্লোরাইড এর সাথে সোডিয়াম হাইড্রোক্সাইড এর জলীয় দ্রবণকে উত্তপ্ত করলে ইথিন (অ্যালকিন), সোডিয়াম ক্লোরাইড (লবণ) এবং পানি (সমযোজী যৌগ) উৎপন্ন হয়।
স্বাভাবিক তাপমাত্রায় গ্যাসীয়। বিউটিন বিউটেনের ন্যায় অপোলার জৈব দ্রাবকে দ্রবণীয় কিন্তু পোলার দ্রাবক যেমন পানিতে অদ্রবণীয়। বিউটিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে বিউটেন তৈরি।
লেড এবং বেরিয়াম সালফেট এর উপস্থিতিতে বিউটাইনের সাথে হাইড্রোজেন যুক্ত হয়ে বিউটিন উৎপন্ন করে।
ইথাইল ক্লোরাইড এর সাথে সোডিয়াম হাইড্রোক্সাইড এর জলীয় দ্রবণকে উত্তপ্ত করলে ইথিন (অ্যালকিন), সোডিয়াম ক্লোরাইড (লবণ) এবং পানি (সমযোজী যৌগ) উৎপন্ন হয়।
মেথড (কম্পিউটার বিজ্ঞান)

অবজেক্ট ওরিয়েন্টেড প্রোগ্রামিং এ একটি মেথড হলো একটি ফাংশন বা সাবরুটিন যা একটি ক্লাসের সাথে সম্পর্কিত। মেথড একটি ক্লাসের ইন্সট্যান্স(instances) এর গতিবিধি নির্ধারণ করে প্রোগ্রামের রানটাইমে। মেথডের একটি বৈশিষ্ট্য হলো এরা রানটাইমে একটি ক্লাসের ইন্সট্যান্স এ সংরক্ষিত তথ্য নিয়ে কাজ করতে পারে এবং ইন্সট্যান্স এর অবস্থা(state) নিয়ন্ত্রণ করতে পারে। 
ক্লাস এবং মেথডের সম্পর্ককে বলা হয় বাইন্ডিং। সম্পর্কটি কম্পাইল করার সময় তৈরি হলে সেটাকে বলা হয় স্ট্যাটিক বাইন্ডিং, রানটাইমে তৈরি হলে বলা হয় ডাইনামিক বাইন্ডিং। 
নিচের কোডে জাভাতে "মেইন" নামক ক্লাসে একটি মেথড তৈরি করা হয়েছে যা একটি আয়তক্ষেত্রের ক্ষেত্রফল নির্ণয় করতে পারে।
public class Main
class Main
};
নিচের পাইথন কোডে একটি ক্যালকুলেটর ক্লাস তৈরি করা হয়েছে যা দুটি নম্বর যোগ করতে পারে।
class Calculator:
অ্যাবস্ট্রাক্ট মেথডে মেথডটি কীভাবে কাজ করবে বলা হয়না,শুধুমাত্র মেথডে সিগনেচার দেয়া থাকে। অন্য একটি সাবক্লাস মেথডটিকে কাজ বর্ণনা করে। জাভাসহ কিছু কিছু প্রোগ্রামিং ভাষায় ইন্টারফেস তৈরি করতে অ্যাবস্ট্রাক্ট মেথড ব্যবহার করা হয়।
প্রথম জাভা কোডটিতে একটি অ্যাবস্ট্রাক্ট ক্লাসে একটি অ্যাবস্ট্রাক্ট মেথডের সিগনেচার তৈরি করা হয়েছে। পরে Main2 সাবক্লাসটি মেথডটি বর্ণনা করেছে।
abstract class Main{
public class Main2 extends Main{
একটি ক্লাসে একই নামে একাধিক মেথড তৈরি করা যায়। তবে একই নামের যেকোনো দুটি মেথডের সবগুলো প্যারামিটার ও রিটার্ণটাইপ একই হতে পারবেনা। মেথড কল করার সময় প্যারামিটার আর রিটার্ণ টাইপ দেখে বুঝে নেয়া হয় কোন মেথডটিকে কল করা হয়ছে। একে ওভারলোডেড মেথড বা মেথড ওভারলোডিং বা ফাংশন ওভারলোডিং বলা হয়।
নিচের সি++ কোডে জিওমেট্রি ক্লাসের মধ্যে দুটি এরিয়া মেথড তৈরি করা হয়েছে। দুটির প্যারামিটার ভিন্ন।
using namespace std;
class geometry{
};
int main(){
কোনো ক্লাসের মেথডকে সাবক্লাসে নতুন করে বর্ণনা করা হলে তাকে ওভাররিডেন(Overridden) মেথড বলা হয়। এটা সুপারক্লাসের আসল মেথডকে লুকিয়ে সাবক্লাসে নতুন করে বর্ণনা করে। ওভারলোডেড মেথডের সাথে এটার পার্থক্য হলো এক্ষেত্রে মেথড দুটি ভিন্ন ভিন্ন ক্লাসে থাকে। ওভাররিডেন মেথডের ক্ষেত্রে নতুন মেথডের প্যারামিটার ও রিটার্ণ টাইপ আসল মেথডের সমান হতে পারে।
নিচের জাভা কোডে ক্লাস১ এর f মেথডকে ওভাররাইড করেছে ক্লাস২ এর f মেথড। ক্লাস২ এর ২য় মেথডটি প্রথমটিকে ওভারলোড করেছে।
public class class1
public class class2 extends class1
অপারেটর মেথড ক্লাসে +,-,<,> ইত্যাদি অপারেটরের কাজ নির্ধারণ করে।
class data
};
একটি ক্লাসের ইনস্ট্যান্স তৈরি করার সময় কনস্ট্রাক্টর মেথড স্বয়ংক্রীয়ভাবে কল হয়। কনস্ট্রাক্টর মেথড মূলত ব্যবহার করা হয় ক্লাসের ভ্যারিয়েবলগুলোর প্রাথমিক মান নির্ধারণ করা জন্য এবং ক্লাসটিকে কাজ করতে প্রস্তুত করার জন্য। কনস্ট্রাক্টর মেথডের নাম আর ক্লাসের নাম একই হতে হয় এবং মেথডটি প্যারামিটার গ্রহণ করলেও কোনো রিটার্ন টাইপ থাকেনা। কোনো কনস্ট্রাক্টর মেথড ডিক্লেয়ার করা না হলে ডিফল্ট কনস্ট্রাকটরকে কল করা হয়। ওভারলোডিং এর মাধ্যমে একটি ক্লাসে একাধিক কনস্ট্রাক্টর ডিক্লেয়ার করা যায়।
নিচের জাভা কোডে মেইন নামক ক্লাসে কনস্ট্রাক্টরের সাহায্যে ভ্যারিয়েবলগুলোর প্রাথমিক মান নির্ধারণ করা হয়েছে।
public class Main
যখন একটা অবজেক্টের জীবনকাল শেষ হয়ে যায় তখন স্বয়ংক্রিয় ভাবে ডিস্ট্রাক্টর মেথড কল করা হয় মেমরি থেকে অবজেক্টটি সরিয়ে নেবার জন্য। 
class foo
 public:
int main( void )
সাবরুটিন
প্রস্থানত্রয়

প্রস্থানত্রয় বা প্রস্থানত্রয়ী (, IAST: ) বলতে হিন্দু দর্শনের (প্রধানত বেদান্ত দর্শন তিনটি প্রধান ধর্মগ্রন্থকে বোঝায়। এগুলি হল:
প্রধান উপনিষদের সংখ্যা দশটি, বারোটি বা তেরোটি। এছাড়াও আরও ১০৮টি অপ্রধান উপনিষদ রয়েছে যা মুখ্য উপনিষদের বাহিরে। প্রধান মুখ্য উপনিষদগুলো হচ্ছে ঈশোপনিষদ্‌, কেনোপনিষদ্, কঠোপনিষদ্‌, প্রশ্নপনিষদ্‌, মুণ্ডক উপনিষদ, মাণডুক্য উপনিষদ, তৈত্তিরীয় উপনিষদ, ঐতরেয় উপনিষদ, ছান্দোগ্য উপনিষদ ও বৃদহারণ্যক উপনিষদ। ভগবদ্গীতা মহাভারত-এর ভিষ্ম অংশ থেকে নেওয়া। ব্রহ্মসূত্র (বা "বেদান্ত-সূত্র") হল উপনিষদ ও গীতার বিস্তারিত ব্যাখ্যা।
বেদান্ত দর্শনের প্রধান তিনটি শাখার প্রবর্তক, যথা, আদি শঙ্কর ও মাধবাচার্য প্রস্থানত্রয়ের ভাষ্য লিখেছেন। রামানুজার্য উপনিষদের উপর কোন ভাস্য লিখেননি কিন্তু তিনি ব্রহ্মসূত্র ও শ্রীমদ্ভগবত গীতা সম্পর্কে লিখেছিলেন শ্রীভাষ্যতে। রামানুজার্যের বংশধর, রঙ্গরামানুজা প্রধান উপনিষদের উপর ভাষ্য লিখেন ১৬০০ শতাব্দীতে।
হোন্ডা

হোন্ডা মোটর কোম্পানি লিমিটেড একটি পাবলিক বহুজাতিক কর্পোরেশন যেটি মূলত অটোমোবাইল ও মোটরসাইকেল উৎপাদনের জন্য বিখ্যাত। ১৯৫৯ সাল থেকে হোন্ডা পৃথিবীর বৃহত্তম মোটরসাইকেল নির্মাতা। হোন্ডা পৃথিবীর বৃহত্তম অন্তর্দহ ইঞ্জিন নির্মাতা। হোন্ডা প্রতিবছর ১৪ মিলিয়ন অন্তর্দহ ইঞ্জিন উৎপাদন করে। ২০০১ সাল থেকে হোন্ডা জাপানের দ্বিতীয় বৃহত্তম অটোমোবাইল নির্মাতা।
হোন্ডার প্রতিষ্ঠাতা সাচিওরো হোন্ডা তার সারাজীবন ধরে অটোমোবাইলস এর প্রতি একটি আকর্ষণ অনুভব করে গিয়েছেন। তিনি মেকানিক হিসেবে আর্ট সোকাই গ্যারেজ এ কাজ করতেন। সেখানে তিনি গাডির টিউনিং এর কাজ করতেন, যা হচ্ছে গাড়ি গুলোকে রেসিং কার হিসেবে তৈরি করা। ১৯৩৭ সালের দিকে সাচিওরো হোন্ডা রিং পিস্টন তৈরি করেন সোকাই গ্যারেজে, এরপর তারা টয়োটার সাথে একটি চুক্তি সম্পন্ন করেছিল। কিন্তু সেই চুক্তি বাতিল করে দেয়, কারণ তাদের প্রোডাক্টের কোয়ালিটি ভাল ছিল না। এরপর হোন্ডা জাপানে ঘুরে ঘুরে টয়োটার কোয়ালিটির সম্পর্কে ধারণা নেন। ১৯৪১ সালের দিকে হোন্ডা আবার টয়োটার জন্য পিস্টন তৈরি করেন, এবার তিনি কোয়ালিটি ধরে রাখতে সক্ষম হন এবং টয়োটার সাথে চুক্তি বদ্ধ হন। 
হোন্ডা টোকিও স্টক এক্সচেঞ্জ এবং নিউ ইয়র্ক স্টক এক্সচেঞ্জ ছাড়াও ওসাকা, নাগোয়া, সাপ্পোরো, কিয়োটো, ফুকুওকা, লন্ডন, প্যারিস এবং সুইজারল্যান্ডের স্টক এক্সচেঞ্জ এর অন্তর্ভুক্ত।
হোন্ডার বিশ্বব্যাপী লাইনআপের রয়েছে ফিট, সিভিক, অ্যাকর্ড, ইনসাইট, সিআরভি, সিআরজেড,
হোন্ডা এয়ারক্রাফট একটি জাপানি বহুজাতিক প্রতিষ্ঠান হোন্ডার তৈরি ছোট আকারের আধুনিক বিজনেস জেট। এই বিমানটি মূলত Honda Aircraft Company নামক একটি সহায়ক প্রতিষ্ঠান দ্বারা তৈরি, যার সদর দপ্তর যুক্তরাষ্ট্রের নর্থ ক্যারোলিনার গ্রিনসবরোতে অবস্থিত। হোন্ডা তাদের প্রথম জেট, HondaJet, উড্ডয়ন করায় ২০০৩ সালে, এবং এটি বাণিজ্যিকভাবে বাজারে আসে ২০১৫ সালে।
HondaJet একটি Very Light Jet (VLJ) শ্রেণির বিমান, যার যাত্রী ধারণক্ষমতা সাধারণত ৫ থেকে ৬ জন। এতে রয়েছে দুটি GE Honda HF120 টার্বোফ্যান ইঞ্জিন, যা বিমানের পাখার ওপরের দিকে বসানো—a বিশেষ ডিজাইন যাকে বলা হয় Over-The-Wing Engine Mount (OTWEM)। এই ডিজাইন বিমানের শব্দ কমায়, জ্বালানী দক্ষতা বাড়ায়, এবং কেবিনের ভেতরের স্থান আরও খোলামেলা করে।
এই বিমানটি প্রায় ২,৬০০ কিলোমিটার পর্যন্ত উড়তে পারে এবং এর গতি ঘন্টায় ৭৮০ কিমি পর্যন্ত পৌঁছাতে পারে। ককপিটে ব্যবহার করা হয়েছে আধুনিক Garmin G3000 অ্যাভিওনিক্স সিস্টেম, যা পাইলটের জন্য নিয়ন্ত্রণ সহজ করে তোলে।
বর্তমানে HondaJet Elite II নামে একটি উন্নত সংস্করণ চালু হয়েছে, যেখানে উন্নত প্রযুক্তি, বেশি পরিসীমা এবং আধা-স্বয়ংক্রিয় ফ্লাইট কন্ট্রোল সিস্টেম যুক্ত হয়েছে। ব্যক্তিগত ভ্রমণ, ব্যবসায়িক সফর এবং চার্টার পরিষেবায় এই বিমানের চাহিদা দ্রুত বাড়ছে।
হোন্ডা তাদের স্বাতন্ত্র্যপূর্ণ ডিজাইন ও প্রযুক্তির মাধ্যমে আধুনিক এভিয়েশন শিল্পে একটি নতুন মাত্রা এনেছে।
পিতামাতা

পিতামাতা () মানবজাতিকূলে জন্মগ্রহণকারী সন্তানের মা অথবা বাবা অথবা অন্য যে-কোন প্রজাতি কর্তৃক নিজ সন্তানের রক্ষণাবেক্ষনকারীকে বুঝায়। ল্যাটিন ভাষার "প্যারেন্স" থেকে "প্যারেন্ট" শব্দটি উদ্ভূত হয়েছে। একজন শিশুর এক বা একাধিক অভিভাবক থাকতে পারে। তবে তাকে অবশ্যই দু'জন পিতা-মাতার যৌনসম্পর্কের মাধ্যমে জন্ম হতে হয়। মানব সমাজে ও জীববিদ্যা সম্বন্ধীয় মাতা এবং পিতা উভয়েই শৈশবকালীন সময়ে সন্তানের বৃদ্ধিতে যাবতীয় দায়ভার বহন করেন।
কিছু পিতা-মাতা আছেন যারা জৈবিক সম্পর্কবিহীন অবস্থায়ও সন্তানের অভিভাবক হতে পারেন। দত্তক অভিভাবক জন্মগ্রহণকারী শিশুর ভরণ-পোষণ এবং রক্ষণাবেক্ষনের দায়িত্ব নেন। কিন্তু ঐ শিশুর সাথে তার রক্তসম্পর্ক নেই। দত্তক অভিভাবকের পরিবর্তে শিশু তার দাদা-দাদী কিংবা পরিবারের অন্যান্য সদস্যের তত্ত্বাবধানেও বড় হতে পারে।
এছাড়াও, অভিভাবক পূর্ব-পুরুষ হয়ে নুতন প্রজন্মকে উত্তরাধিকার হিসেবে রেখে লোকান্তরিত হন।
মায়ের ন্যায় বাবাকেও তাদের জৈবিক, সামাজিক অথবা বৈধভাবে ব্যক্তিগত সম্পর্কের মাধ্যমে শ্রেণিবিন্যাস করা যায়। ঐতিহাসিকভাবে জৈবিক সম্পর্কের মাধ্যমে পিতৃত্ব নির্ধারণ ও বংশ রক্ষা করা হয়। কিন্তু, সাম্প্রতিককালে পিতৃত্বের দাবী নির্ধারণে উত্তরোত্তর সমস্যা সৃষ্টিসহ সামাজিক নিয়ম-কানুনের প্রয়োজনে বাবা তথা সন্তানের মায়ের স্বামী হিসেবে উপযুক্ত স্বাক্ষ্য-প্রমাণের দরকার পড়ে।
পিতৃত্ব নির্ধারণে পরীক্ষার ব্যবস্থা রয়েছে যা পৈতৃক সমস্যা দূরীকরণে সহায়তা করে। সন্তানের প্রকৃত পিতা নির্ধারণের লক্ষ্যে এটির প্রয়োজন। পিতার অধিকার ও দায়িত্ববোধের সাথে তা জড়িত। একইভাবে মাতৃত্ব নির্ধারণেও পরীক্ষার ব্যবস্থা আছে। তবে তা তেমন গুরুত্বপূর্ণ নয়; কেননা প্রাকৃতিকভাবেই মা কর্তৃক গর্ভধারণ ও শিশুর জন্ম দিয়ে থাকেন। যদি ভ্রুণ অথবা ডিম্বানু দান জড়িত থাকে তাহলে সুষ্পষ্টভাবে জানা যায় যে, কে প্রকৃত মাতা। কিন্তু সন্তানের মাতৃত্ব নিয়ে কেউ আপত্তি জানালেই কেবল এ প্রশ্নটি আসে।
অভিভাবকত্বজনিত সমস্যা নিবারণে ডিএনএ প্রযুক্তি যা জেনেটিক ফিঙ্গারপ্রিন্টিং ব্যবহৃত হয়। এটি সবচেয়ে বিশ্বস্ত পন্থা ও প্রযুক্তি। এছাড়াও, বর্তমানে পিসিআর বা "পলিমেরাজ চেইন রিয়্যাকশন" এবং আরএফএলপি বা "রেস্ট্রিকশন ফ্র্যাগম্যান্ট লেন্থ পলিমরফিজমের" ন্যায় উন্নত প্রযুক্তি ব্যবহার করা হচ্ছে।
প্রকৃতিগতভাবে একজন নারী বা মহিলাই সন্তানকে জন্ম দেয়ার অধিকারীনি। নারী হিসেবে যিনি গর্ভধারণ, সন্তানের জন্ম তথা সন্তানকে বড় করে তোলেন - তিনিই অভিভাবকের ভূমিকা পালনে সক্ষম ও মা হিসেবে সর্বত্র পরিচিত। গর্ভধারণের ন্যায় জটিল এবং মায়ের সামাজিক, সাংস্কৃতিক এবং ধর্মীয় অবস্থানে থেকে এ সংজ্ঞাটি বিশ্বজনীন গৃহীত হয়েছে। তার সমকক্ষ পুরুষ হচ্ছেন বাবা।
পুরুষ অভিভাবক হিসেবে যে-কোন ধরনের সন্তানের জনককে বাবা বা পিতা নামে সংজ্ঞায়িত করা হয়।
জলার তিতির

জলার তিতির (বৈজ্ঞানিক নাম: "Francolinus gularis") () ফ্যাজিয়ানিডি () গোত্র বা পরিবারের অন্তর্গত ফ্র্যাঙ্কোলিনাস () গণের এক প্রজাতির বড় তিতির। এরা দক্ষিণ এশিয়ার ভারত ও নেপালের স্থানীয় পাখি। ঐতিহাসিকভাবে বাংলাদেশেও এদের অবস্থান ছিল এবং বর্তমানে সেদেশে এরা আছে কিনা সেবিষয়ে সুনির্দিষ্ট কোন তথ্যপ্রমাণ নেই। প্রায় ১ লক্ষ ২২ হাজার বর্গ কিলোমিটারএলাকা জুড়ে এদের আবাস। গত কয়েক দশক ধরে এদের সংখ্যা আশঙ্কাজনক হারে কমে যাচ্ছে। আই. ইউ. সি. এন. এই প্রজাতিটিকে Vulnerable বা ঝুঁকিপূর্ণ বলে ঘোষণা করেছে। সারা বিশ্বে আনুমানিক ১০০০০ থেকে ১৯৯৯৯টি জলার তিতির রয়েছে।
বাংলাদেশ, ভারত ও নেপাল জলার তিতিরের প্রধান আবাসস্থল। ব্রহ্মপুত্র ও গঙ্গা বা পদ্মা নদীর অববাহিকা জুড়ে এদের বিস্তৃতি। নেপালে এদের মূল অবস্থান তরাইয়ে। উত্তর ভারতের উত্তর প্রদেশ, বিহার, পশ্চিম বঙ্গ, সিকিম থেকে শুরু করে মেঘালয়, আসাম ও অরুণাচল প্রদেশ পর্যন্ত এদের বিস্তৃতি। বাংলাদেশে এরা একসময় বেশ ভাল অবস্থায় ছিল। সেদেশের পদ্মা ও মেঘনা নদীর অববাহিকা এদের প্রধান আবাস ছিল। অতীতে চট্টগ্রাম, পার্বত্য চট্টগ্রাম, সুন্দরবন, ঢাকা, ময়মনসিংহ (গারো পাহাড়), সিলেট, কুমিল্লা, নোয়াখালী, বরিশাল, যশোর প্রভৃতি অঞ্চলে জলার তিতির দেখার নজির লিপিবদ্ধ করা হয়েছে। ১৯৮২ সালে বাংলাদেশে এদের শেষ দেখা গেছে। ১৯৯৮ সালে ময়মনসিংহের গজনীতে এদের দেখা গেছে বলে দাবি করা হলেও সে বিষয়ে প্রয়োজনীয় তথ্যপ্রমাণ নেই। বাংলাদেশের সিলেটে নাকি এক অদ্ভুত উপায়ে জলার তিতিরের ডিম ফুটানো হত। পেটের সাথে কাপড় বেঁধে তাতে ডিম নিয়ে মানুষ দিনরাত ঘুরে বেড়াত। তাতে ডিম ফুটে ছানা বের হত।
সাম্প্রতিক সময়ে বাংলাদেশ সহ ভারতের মেঘালয় আর সিকিমে জলার তিতির দেখতে পাওয়ার কোন নজির নেই। ভারতের তেরাইয়ের তৃণভূমিতে জলার তিতিরের প্রাচুর্য নেপালে এদের সংখ্যা সম্পর্কে পূর্বেকার ধারণা বদলে দিয়েছে।
এশীয় তিতিরদের মধ্যে জলার তিতির সবচেয়ে বড় আকৃতির। লম্বা পায়ের জন্যে এদের একই গণের অন্যান্য প্রজাতি থেকে খুব সহজেই আলাদা করা যায়। এদের পিঠ ও ডানা কালচে-বাদামী পালক দ্বারা আবৃত। মাথা ও ঘাড় একই রঙের পালক দ্বারা আবৃত। পিঠে অনেক মিহি সাদা ডোরা থাকে। অন্যসব তিতির প্রজাতির মতোই এদের পেটে ও বুকে মোটা মোটা উজ্জ্বল সাদা দাগ থাকে। সাদা মোটা ভ্রু দেখা যায়। ঠোঁটের গোড়া ও চোখের কোলও সাদা। গলা লালচে-কমলা। পা লালচে। স্ত্রী ও পুরুষ তিতির দেখতে একই রকম। তবে পায়ের গাঢ় রঙ আর পায়ের পেছনের আঙ্গুল দেখে সহজেই পুরুষ তিতিরকে শনাক্ত করা যায়। জলার তিতিরের দৈর্ঘ্য কমবেশি ৩৭ সেন্টিমিটার।
জলার তিতির প্রধানত জলার তৃণভূমি বা নদীসংলগ্ন তৃণভূমি পছন্দ করে। এছাড়া বনসংলগ্ন ঘাসভূমি কিংবা ঝোপঝাড়েও বিচরণ করে। এছাড়া ধানক্ষেত বা আখক্ষেতেও চরে বেড়ায়। এদের লম্বা পা জলায় চলাফেরা করার উপযোগী।
বীজ ও নরম উদ্ভিদাংশ এদের প্রধান খাবার। এছাড়া শামুক, ঝিনুক, পোকামাকড়, কেঁচো, চিংড়ি, ছোট মাছ ও কাঁকড়া এদের খাদ্যতালিকার অন্তর্ভুক্ত।
এদের ডাক অনেকটা তীক্ষ্ন "চুঁইল্-চুঁইল্-চুঁইল" যা অনেক দ্রুত, গড়ে প্রতি আট সেকেন্ডে দশবার ডাকে।
প্রজনন ঋতু স্থানভেদে ফেব্রুয়ারির শুরু থেকে জুন মাস পর্যন্ত। বাসা বানানো হয় প্রধানত ঘাসবনে। ঘাস আর আগাছা দিয়ে শক্তপোক্ত গোলাকার বাসা বানানো হয়। বাসায় ২-৮টি (গড়ে ৪টি) ডিম পাড়ে।
ব্যাপকহারে আবাসন ধ্বংস, কীটনাশক প্রয়োগ ও বনাঞ্চল কেটে চাষাবাদের ফলে পাহাড়ি তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ। তবে ভারত ও নেপালে এদের সংরক্ষণের জন্য ব্যবস্থা নেওয়া হয়েছে।
মেহবুবুর রহমান

মেহবুবুর রহমান (জন্ম: ১৯৫০ - মৃত্যু: ১ জুন ১৯৮১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
মেহবুবুর রহমানের জন্ম নোয়াখালী জেলার বেগমগঞ্জ উপজেলার বানাবাড়িয়া গ্রামে। তার বাবার নাম মুস্তাফিজুর রহমান এবং মায়ের নাম লুৎফুন্নাহার। তিনি অবিবাহিত ছিলেন।
মেহবুবুর রহমান চাকরি করতেন পাকিস্তান সেনাবাহিনীর চতুর্থ ইস্টবেঙ্গল রেজিমেন্টে। ১৯৭১ সালে তার পদবি ছিল লেফটেন্যান্ট। মুক্তিযুদ্ধ শুরু হলে ঝাঁপিয়ে পড়েন যুদ্ধে।
কুমিল্লা জেলার বিভিন্ন স্থানে প্রতিরোধযুদ্ধে অংশ নেন মেহবুবুর রহমান। পরে যুদ্ধ করেন দুই নম্বর সেক্টরের নির্ভয়পুর সাব-সেক্টরে। বেশ কয়েকটি যুদ্ধে তিনি প্রত্যক্ষভাবে অংশ নেন। অনেক যুদ্ধ তার প্রত্যক্ষ তত্ত্বাবধানে সংঘটিত হয়। এর মধ্যে কুমিল্লার জগমোহনপুর, ধনাপুর, রাজারমার দিঘি, ফুলতলী, চাঁদপুরের হাজীগঞ্জ, আশিকাটি উল্লেখযোগ্য। নির্ভয়পুর সাব-সেক্টরে পাকিস্তানিদের কাছে তিনি ছিলেন মূর্তিমান আতঙ্ক। কুমিল্লা জেলার অন্তর্গত মিয়াবাজার এলাকায় মুক্তিযুদ্ধ চলাকালে পাকিস্তান সেনাবাহিনী ক্যাম্প স্থাপন করে। গেরিলা অপারেশন করার জন্য মুক্তিযোদ্ধাদের ওই এলাকা দিয়ে চলাচল করতে হয়। কিন্তু পাকিস্তানি ওই ক্যাম্পের কারণে তাঁদের বেশ অসুবিধা হতে থাকল। তারা কয়েকবার পাকিস্তান সেনাবাহিনীর অ্যামবুশে পড়ল। এতে তাঁদের বেশ ক্ষয়ক্ষতি হলো। মিয়াবাজার মুক্তিবাহিনীর ২ নম্বর সেক্টরের নির্ভয়পুর সাব-সেক্টরের আওতাধীন এলাকা। আগস্ট মাসে সেক্টর হেডকোয়ার্টার থেকে সেখানে নির্দেশ এল অবিলম্বে মিয়াবাজার থেকে পাকিস্তান সেনাবাহিনীকে উচ্ছেদের। নির্ভয়পুর সাব-সেক্টরে মুক্তিবাহিনীর একটি দলের দলনেতা মেহবুবুর রহমান। তার ওপরই দায়িত্ব পড়ল পাকিস্তানি সেনাদের মিয়াবাজার থেকে উচ্ছেদ করার। দায়িত্ব পেয়েই তিনি প্রস্তুতি নিতে থাকলেন আক্রমণের। কয়েক দিন পর মেহবুবুর রহমান তার দল দিয়ে রাতে সীমান্ত অতিক্রম করে বাংলাদেশে প্রবেশ করলেন। ভোর রাতে অতর্কিতে আক্রমণ চালালেন পাকিস্তানি সেনাদের ক্যাম্পে। কয়েক ঘণ্টার যুদ্ধে মুক্তিযোদ্ধাদের হাতে নিহত হলো কয়েকজন পাকিস্তানি সেনা। আহত হলো অনেক। এই আক্রমণে পাকিস্তানিরা এতই বিপর্যস্ত হয়ে পড়ল যে মিয়াবাজারের অবস্থান পরিত্যাগ করে তারা কুমিল্লায় চলে গেল।
চিনা বটেরা

চিনা বটেরা বা বৃষ্টি বটেরা ("Coturnix coromandelica") () ফ্যাজিয়ানিডি () গোত্র বা পরিবারের অন্তর্গত কোটারনিক্স () গণের এক প্রজাতির বুনো কোয়েল। এরা দক্ষিণ ও দক্ষিণ-পূর্ব এশিয়ার স্থানীয় পাখি। প্রায় ২৯ লক্ষ বর্গ কিলোমিটারএলাকা জুড়ে এদের আবাস। আই. ইউ. সি. এন. এই প্রজাতিটিকে Least Concern বা আশঙ্কাহীন বলে ঘোষণা করেছে। বিগত কয়েক বছরে এরা সংখ্যায় বাড়েনি আবার আশঙ্কাজনক হারে কমেও যায় নি।
বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
বাংলাদেশ, ভারত, পাকিস্তান, শ্রীলঙ্কা, মিয়ানমার, কম্বোডিয়া, থাইল্যান্ড, ভিয়েতনাম ও নেপাল জলার তিতিরের প্রধান আবাসস্থল।
চিনা বটেরার আকৃতি প্রকৃতি প্রায় সাধারণ গৃহপালিত কোয়েলের মতই। এদের পালক মেটে রঙের। মাথা গাঢ় বর্ণের তাতে অনেকগুলো সাদা দাগ। সাদা মোটা ভ্রু ঘাড়ে গিয়ে ঠেকেছে আর চোখ-ডোরা ঠোঁটে গিয়ে ঠেকেছে। পিঠ আর ডানা সাদা দাগযুক্ত। বুকে অনেকটুকু অংশ ঘিরে কালো দাগ থাকে। চোখ বাদামী বর্ণের, পা সাদা, ঠোঁট সীসা বর্ণের। এমনিতে স্ত্রী ও পুরুষ বটেরা দেখতে একই রকম, তবে পুরুষের কালো দাগটি বেশি বড়। জলার তিতিরের দৈর্ঘ্য কমবেশি ১৮ সেন্টিমিটার।
গ্রীষ্মমণ্ডলীয় ঘাসবন আর পাহাড়ী শুষ্ক বনাঞ্চল চিনা বটেরার পছন্দের বিচরণস্থল। বাদাম, ঘাস ও আগাছার বীজ, পোকামাকড় আর তাদের লার্ভা এদের প্রধান খাদ্য। বালুতে গোসল করতে পছন্দ করে। পুরুষ বটেরা বেশি ডাকে। সাধারণত পর পর দুইবার "হুইট-হুইট" শব্দে ডাকে। অনেক সময় ধাতব "চ্রিঙ্ক-চ্রিঙ্ক" শব্দে ডাকে। সকাল আর সন্ধ্যায় বেশি ডাকে। প্রজনন ঋতুতে রাতেও ডাক শোনা যায়।
সাধারণত বর্ষাকাল এদের প্রজনন ঋতু। স্থানভেদে প্রজনন ঋতুর বিভিন্নতা দেখা যায়। তবে মার্চ থেকে অক্টোবর এদের প্রজনন ঋতু। ফসলের গোড়ায়, তৃণভূমির ছোট খাদ, ছোট ঝোপঝাড় কিংবা সমতল ঘাসবনে এরা বাসা করে। বাসা বানানো হয় ঘাসের ডগা দিয়ে। বাসা বানানো শেষে ৪ থেকে ৬টি ডিম পাড়ে, এর বেশিও ডিম পাড়ে। এক বাসায় অন্য স্ত্রী বটেরাও এসে ডিম পাড়ে। ১৬ থেকে ১৯ দিন পর ডিম ফুটে ছানা বের হয়। ছানা ফোটার পর বাবা বটেরা অনেক আগ্রাসী হয়ে ওঠে। স্ত্রী ও পুরুষ বটেরা দুজনেই ছানা প্রতিপালন করে। ছানারা আট মাস বয়স পর্যন্ত বাবা-মার সাথে থাকে।
ফেরারি কি সওয়ারি

ফেরারি কি সওয়ারি () হল ২০১২ সালের রাজেশ মাপুশকর পরিচালিত হিন্দি নাটকীয়-কমেডি চলচ্চিত্র। এটি লিখেছেন নেরাজ ভোরা এবং প্রযোজনা করেছেন বিধু বিনোদ চোপড়া। এতে মূল চরিত্রে অভিনয় করেছেন শর্মন জোশী। চলচ্চিত্রটি ২০১২ সালের ১৫ জুন মুক্তি পায়।
বিশ্বশান্তি সূচক

বিশ্বশান্তি সূচক () বা জিপিআই বিভিন্ন নির্দেশক ব্যবহারের মাধ্যেম বিশ্বের বিভিন্ন দেশ ও আঞ্চলিক পর্যায়ের শান্তির অবস্থান নির্ণয় করে। ইনস্টিটিউট ফর ইকোনমিক্স অ্যান্ড পিস (আইইপি) কর্তৃক প্রতি বছর এ সূচক প্রদান করা হয়। আন্তর্জাতিক পর্যায়ের শান্তি বিশেষজ্ঞদের সংগঠন, বিভিন্ন স্তরের বুদ্ধিজীবী, উপাত্তের সংমিশ্রণ ঘটিয়ে বিশ্বশান্তি সূচক তৈরী করা হয়।
তালিকাটি প্রথম প্রকাশ করা হয়েছিল মে, ২০০৭ সালে। এরপর থেকে ধারাবাহিকভাবে সাংবাৎসরিকভিত্তিতে বিশ্বশান্তি সূচক প্রকাশ করা হয়। কর্তৃপক্ষ দাবী করছে যে, ২০১২ সালে বিশ্বের ১৫৮টি দেশের পরিস্থিতির গতিধারার উপর শান্তির সূচকে প্রভাব ফেলা হয়। ২০১১ সালে ১৫৩ দেশকে সংশ্লিষ্ট করা হয়েছিল যা ২০০৭ সালে ছিল ১২১টি দেশ।
এ গবেষণাটি অস্ট্রেলিয়ার উদ্যোক্তা স্টিভ কিলেলিয়া'র মস্তিষ্কপ্রসূত। তাঁকে পৃষ্ঠপোষকতা করছেন - কফি আনান, দালাই লামা, আর্চবিশপ ডেসমন্ড টুটু, সাবেক ফিনিশ প্রেসিডেন্ট মার্তি আহতিসারি, মুহাম্মদ ইউনুস, অর্থনীতিবিদ জেফ্রে সাচ, আয়ারল্যান্ডের সাবেক প্রেসিডেন্ট ম্যারি রবিনসন এবং সাবেক মার্কিন প্রেসিডেন্ট জিমি কার্টার।
কর্তৃপক্ষ সূচকে ব্যবহৃত নির্দেশকসহ দেশের অভ্যন্তরে নির্দেশক হিসেবে সহিংসতার মাত্রা এবং অপরাধ প্রবণতার উপর ব্যাপক গুরুত্ব আরোপ করেছেন। পাশাপাশি আন্তর্জাতিক সম্পর্কে সামরিক ব্যয় এবং যুদ্ধ-কৌশলকে প্রধান মানদণ্ড ধরেছেন। প্রতিবছর সূচকটি একযোগে লন্ডন, ওয়াশিংটন ডিসি, নিউইয়র্কস্থিত জাতিসংঘ কার্যালয় এবং ব্রাসেলসে প্রকাশ করা হয়।
শান্তি ক্ষেত্রে অবস্থানরত প্রাতিষ্ঠানিক এবং অভিজ্ঞদের সাথে নিয়ে আর্থিক বুদ্ধিমত্তা ইউনিটের নেতৃত্বে একদল গবেষক কাজ করছেন। তাঁরা বিশ্বের সর্বত্র শান্তিক্ষেত্রে ব্যবহৃত ২৩টি নির্দেশককে পরিমাপক হিসেবে নিয়েছেন। ২০০৮ সালের পূর্বে নির্দেশক ছিল ২৪টি। নিচের সারণীতে নির্দেশকগুলোর বিস্তারিত তুলে ধরা হলো।
সবচেয়ে কম সূচকের অধিকারী দেশগুলো শান্তিপূর্ণ দেশের মর্যাদা পায়। সবুজ রঙে চিত্রিত দেশগুলো ঐ বছরের জন্য সেরা হিসেবে বিবেচিত। তালিকার সর্বশেষ অবস্থানে রয়েছে সোমালিয়া।
মীর আফসার আলী

মীর আফসার আলী (জন্ম: ১৩ ফেব্রুয়ারি ১৯৭৫) হলেন একজন ভারতীয় রেডিও জকি, অভিনেতা এবং উপস্থাপক। তার খ্যাতি মূলত উপস্থাপক হিসেবে। ডিডি বাংলার সংবাদ অনুষ্ঠান "খাস খবর"-এর মাধ্যমে টেলিভিশনে প্রথম আবির্ভাব হলেও জি বাংলায় প্রচারিত আপাতবাস্তব টেলিভিশন অনুষ্ঠান মীরাক্কেল-এর মাধ্যমেই তিনি ব্যাপক জনপ্রিয়তা অর্জন করেন। তিনি ১লা জুলাই ২০২২ পর্যন্ত মিরচি রেডিওতে কাজ করেন। বর্তমানে ফুডকা নামের একটি ফুডভ্লগে 'ভাইপো' চরিত্রে কাজ করছেন।
এখন তিনি Youtube-এ অডিও-স্টোরির একটি চ্যানেল চালাচ্ছেন, নাম--- গপ্পো মীরের ঠেক।
তিনি ৬ দিন পুরনো একটি খবরের কাগজের রেডিও জকি চাওয়ার বিজ্ঞাপন দেখে সেখানে দরখাস্ত করেন। টেলিভিশনে তার প্রথম উপস্থিতি ডিডি বাংলা চ্যানেলের সংবাদ অনুষ্ঠান "খাস খবর"-এর মাধ্যমে। এরপর তিনি "হাউ মাউ খাউ" এবং "বেটা বেটির ব্যাটল"-এর সঞ্চালক থাকলেও জি বাংলার মীরাক্কেলের মাধ্যমেই জনপ্রিয়তা অর্জন করেন। এছাড়াও মিরচি বাংলার সানডে সাসপেন্স এর গল্প বলাতেও বেশ জনপ্রিয়।
ফেনী গার্লস ক্যাডেট কলেজ

ফেনী গার্লস ক্যাডেট কলেজ বাংলাদেশের ফেনী জেলায় অবস্থিত একটি গার্লস ক্যাডেট কলেজ এটি বাংলাদেশ প্রতিরক্ষা মন্ত্রণালয় অধীনে সরকারী অনুদানে পরিচালিত বিশেষ ধরনের স্বায়ত্তশাসিত আবাসিক শিক্ষাপ্রতিষ্ঠান।
১৯৮২ সালে প্রতিষ্ঠিত ময়মনসিংহ গার্লস ক্যাডেট কলেজটি ছিল মেয়েদের জন্য দেশের একমাত্র ক্যাডেট কলেজ। বাংলাদেশের বাদবাকি নয়টি ক্যাডেট কলেজে ছেলেদের শিক্ষাদান করা হত। নারীদের জন্য শিক্ষার সুযোগ বৃদ্ধি করার জন্য গার্লস ক্যাডেট কলেজের সংখ্যা বাড়ানোর প্রয়োজনীয়তা অনুভব করা হয়েছিল। ২০০২ সালে প্রতিরক্ষা বাহিনীতে নারীদের নিয়োগ দানের ফলে এই প্রয়োজনীয়তা আরো গুরুত্ব লাভ করে।  অবশেষে সরকার ফেনী এবং জয়পুরহাটে দুটি গার্লস ক্যাডেট কলেজ প্রতিষ্ঠার সিদ্ধান্ত গ্রহণ করে। পুঙ্খানপুঙ্খভাবে সম্ভাব্যতা যাচাইয়ের পর পরিত্যক্ত একই ইংরেজ বিমান ঘাঁটির (১৯৪২ সালে দ্বিতীয় বিশ্বযুদ্ধের সময় নির্মিত) একটি অংশকে ফেনী গার্লস ক্যাডেট কলেজ প্রতিষ্ঠার জন্য বেছে নেয়া হয়। ২০০৪ সালের ২৯ শে জুন মিলিটারি ইঞ্জিনিয়ারিং সার্ভিস (এমইএস) প্রকল্পের কাজ আরম্ভ করে। দেশব্যাপী প্রতিযোগিতামূলক পরীক্ষার মাধ্যমে ২০০৫ সালের ডিসেম্বরে ক্যাডেট কলেজের জন্য ছাত্রী (যাদের ক্যাডেট বলা হয়ে থাকে) নির্বাচনের প্রক্রিয়া আরম্ভ হয় এবং সবচেয়ে ভালো ফল অর্জনকারীদের ভর্তির জন্য নির্বাচন করা হয়।
ক্যাডেট কলেজের যাত্রার শুরুতে অতি প্রয়োজনীয় কর্মকর্তা, ফ্যাকাল্টি মেম্বার এবং কর্মচারীদের অন্যান্য ক্যাডেট কলেজ থেকে এখানে নিয়োগ দেওয়া হলেও প্রয়োজনীয় লোকবল নিয়োগের কার্যক্রম অব্যাহত ছিল। ২০০৬ সালের এপ্রিলে ফেনী গার্লস ক্যাডেট কলেজে নতুন নিয়োগপ্রাপ্ত কর্মকর্তা ও কর্মচারীদের প্রথম ব্যাচ যোগদান করে। সপ্তম ও অষ্টম শ্রেণীতে ৫০ জন করে মোট ১০০ জন ছাত্রী (ক্যাডেট) নিয়ে ২০০৬ সালের ১৫ই এপ্রিল ফেনী গার্লস ক্যাডেট কলেজ যাত্রা আরম্ভ করে। ২০০৬ সালের ৭ই জুন তৎকালীন প্রধানমন্ত্রী বেগম খালেদা জিয়া এক অনাড়ম্বর অনুষ্ঠানের মাধ্যমে কলেজের আনুষ্ঠানিক উদ্বোধন করেন। তৎকালীন সরকারের বিভিন্ন মন্ত্রী, তিন বাহিনীর প্রধানগণ, উচ্চ পর্যায়ের সামরিক ও বেসামরিক কর্মকর্তারা, বিশিষ্টজনেরা, কলেজের কর্মকর্তা ও কর্মচারীবৃন্দ এবং ক্যাডেটরা এ সময় উপস্থিত ছিলেন। প্রয়োজনীয় কয়েকটি স্থাপনা নিয়ে কার্যক্রম শুরু করলেও প্রকল্পের বাস্তবায়ন প্রক্রিয়া অব্যাহত রয়েছে।
ফেণী গার্লস ক্যাডেট কলেজ ফেনী শহরের পাশে পুরাতন বিমানবন্দর এলাকায় অবস্থিত। ফেনী-ছাগলনাইয়া মহাসড়ক কলেজ ক্যাম্পাসকে দুই ভাগে বিভক্ত করেছে। বাংলাদেশের ঢাকা-চট্টগ্রাম মহাসড়কটি ফেনী ক্যাডেটের ঠিক সামনেই অবস্থিত। সড়কপথে ঢাকা থেকে সাধারণত ৩-৪ ঘণ্টা এবং চট্টগ্রাম থেকে ২-২.৫ ঘণ্টা সময় লাগে।
তিনটি হাউসের নাম :
বর্তমান অধ্যক্ষ জনাব মোখলেছুর রহমান
বর্তমান উপাধ্যক্ষ জনাব নজরুল ইসলাম
সহপাঠ্যক্রমিক কার্যক্রম পরিচালনার উদ্দেশ্যে ফেনী গার্লস ক্যাডেট কলেজে বেশ কিছু ক্লাব রয়েছে যার কোন একটিতে একজন ক্যাডেট অংশগ্রহণ করতে বাধ্য।
অন্যান্য ক্যাডেট কলেজগুলোর মতই বছরে মাত্র একবার এবং শুধুমাত্র সপ্তম শ্রেণীতে ছাত্রী ভর্তি করা হয়। সাধারণত নভেম্বর মাসে বাংলাদেশের প্রধাণ প্রধাণ সংবাদপত্রগুলোতে বিজ্ঞপ্তির মাধ্যমে নির্ধারিত ফর্মে আবেদন পত্র আহবান করা হয়।
ত্রুটিহীন আবেদন পত্র সম্পন্ন প্রার্থীগণকে বাংলা, ইংরেজি, অঙ্ক এবং সাধারণ জ্ঞান ও বুদ্ধিমত্তা বিষয়ক চারটি লিখিত পরীক্ষায় অংশ গ্রহণ করতে হয়। উত্তীর্ণ নির্দিষ্ট সংখ্যক প্রার্থীকে মৌখিক ও ডাক্তারী পরীক্ষায় ডাকা হয়। সমস্ত পরীক্ষায় উপযুক্ত বিবেচিতদের মধ্য থেকে সাধারণত প্রথম পঞ্চাশ জন চূড়ান্ত ভাবে নির্বাচিত হয়।
মাহবুবুর রহমান (বীর উত্তম)

শহীদ মাহবুবুর রহমান (জন্ম: অজানা - মৃত্যু: ২৬ শে নভেম্বর ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে। 
শহীদ মাহবুবুর রহমানের জন্ম দিনাজপুর জেলার দিনাজপুর পৌরসভার অন্তর্গত ঈদগাহবস্তি এলাকায়। তিনি অবিবাহিত ছিলেন। তার বাবার নাম এ এম তাছিরউদ্দিন আহমেদ চৌধুরী এবং মায়ের নাম জরিনা খাতুন।
মাহবুবুর রহমান চাকরি করতেন পাকিস্তান সেনাবাহিনীর ফ্রন্টিয়ার ফোর্সে। ১৯৭১ সালে কুমিল্লা সেনানিবাসে কর্মরত ছিলেন। মুক্তিযুদ্ধ শুরু হলে ২৯ মার্চ সেনানিবাস থেকে পালিয়ে যুদ্ধে যোগ দেন। প্রতিরোধযুদ্ধ শেষে ভারতে যাওয়ার পর তাকে ক্যাপ্টেন পদে পদোন্নতি দিয়ে নিয়মিত মুক্তিবাহিনীর প্রথম ইস্ট বেঙ্গল রেজিমেন্টের আলফা কোম্পানির অধিনায়কের দায়িত্ব দেওয়া হয়। জামালপুর জেলার কামালপুরসহ আরও কয়েকটি যুদ্ধে তিনি প্রত্যক্ষভাবে অংশ নেন।
১৯৭১ সালের নভেম্বরের মধ্যভাগে পাকিস্তান সেনাবাহিনীর প্রধান সম্মুখ প্রতিরক্ষা অবস্থান ছিল সিলেটের কানাইঘাটে। এর অগ্রবর্তী এলাকা জকিগঞ্জ, আটগ্রাম ও চারগ্রাম তখন মুক্তিযোদ্ধাদের দখলে। আটগ্রাম-চরখাই-সিলেট অক্ষের ওপর নিয়ন্ত্রণ প্রতিষ্ঠার জন্য কানাইঘাট দখলে রাখা ছিল যেকোনো পক্ষের জন্য অপরিহার্য। সেখানে প্রতিরক্ষায় ছিল পাকিস্তান সেনাবাহিনীর একটি দল। সেখানে যুদ্ধের ব্যাপকতায় কয়েকটা দিন প্রায় নিদ্রাহীন কেটেছে। মুক্তিযোদ্ধারা বেশ ক্লান্ত। তাদের অবস্থান জঙ্গলের ভেতরে। মধ্যরাতে কয়েকজন ছাড়া বেশির ভাগই ঘুমিয়ে। ভোর হয় হয় এমন সময় সেখানে গোলাগুলির শব্দ। নিমেষে শান্ত এলাকা পরিণত হলো রণক্ষেত্রে। গোটা এলাকা তুমুল গোলাগুলিতে প্রকম্পিত। মুক্তিযোদ্ধাদের অধিনায়ক মাহবুবুর রহমান। গোলাগুলির শব্দ শুনে তিনিও দ্রুত উঠে পড়েছেন। মাহবুবুর রহমান বিচলিত হলেন না। এ রকম যুদ্ধে রক্তপাত, মৃত্যু ও ক্ষয়ক্ষতি অবশ্যম্ভাবী। অবচেতন মনে মৃত্যুচিন্তা যোদ্ধাদের নিত্যসঙ্গী। তিনি সব ভয় আড়াল করলেন আশার আড়ালে। কারণ, তাকে দেখেই যোদ্ধারা অনুপ্রাণিত হবেন। মৃত্যুভয় মন থেকে ঝেড়ে ফেলে যুদ্ধে নেতৃত্ব দিতে থাকলেন। তার দলের ওপর আক্রমণ করেছে পাকিস্তান সেনাবাহিনী। নভেম্বরের প্রথম সপ্তাহে নিয়মিত মুক্তিবাহিনীর জেড ফোর্সের প্রথম ইস্ট বেঙ্গল রেজিমেন্ট ভারত-বাংলাদেশ সীমান্ত অতিক্রম করে সিলেট অভিমুখে অভিযান শুরু করে। ১৫ নভেম্বর তারা প্রথমে চারগ্রাম এবং পরে জকিগঞ্জ দখল করে। এরপর আবার চারগ্রামে ফিরে গিয়ে পুনঃসংগঠিত হয়ে কানাইঘাটের দিকে অগ্রসর হয়। মুক্তিযোদ্ধারা সুরমা নদীর উত্তর তীর দিয়ে অগ্রসর হচ্ছিলেন। নভেম্বরের চতুর্থ সপ্তাহে কানাইঘাটের দুই মাইল দূরে গৌরীপুরে পৌঁছান। সেখানে তারা দুই দলে বিভক্ত হয়ে একদল (আলফা ও ব্রাভো কোম্পানি) সুরমা নদীর উত্তর তীরে এবং অপর দল (চার্লি ও ডেল্টা কোম্পানি) দক্ষিণ তীরে অবস্থান নেয়।
২৬ নভেম্বর ভোরে পাকিস্তানি সেনাবাহিনী তাদের মূল ডিফেন্সিভ পজিশন ছেড়ে পূর্ণ শক্তিতে অগ্রসর হয়ে আকস্মিকভাবে মুক্তিযোদ্ধাদের আক্রমণ করে। এতে তাদের আলফা কোম্পানি নাজুক অবস্থায় পড়ে যায়। এই কোম্পানির অধিনায়ক ছিলেন মাহবুবুর রহমান। ওই অবস্থায় পাল্টা আক্রমণ ছাড়া আর কোনো পথ খোলা থাকে না। তিনি সহযোদ্ধাদের নিয়ে অত্যন্ত সাহস ও দৃঢ়তার সঙ্গে তা-ই করতে থাকেন। কিন্তু তুমুল যুদ্ধের একপর্যায়ে পাকিস্তান সেনাবাহিনীর ছোড়া গুলি এসে লাগে তার শরীরে। সঙ্গে সঙ্গে তিনি শহীদ হন। এ যুদ্ধে শেষ পর্যন্ত মুক্তিযোদ্ধারাই জয়ী হন।
কোকা

কোকা (বৈজ্ঞানিক নাম: "Erythroxylum coca", ) দক্ষিণ আমেরিকার উত্তর-পশ্চিমে "ইরাইথ্রোজাইল্যাসিয়া" পরিবারের উদ্ভিদবিশেষ। আন্দিয়ান সংস্কৃতির অংশ হিসেবে সিয়েরা নেভাদা দ্য সান্তা মার্তার অধিবাসীদের কাছে এ গাছ অত্যন্ত গুরুত্বপূর্ণ। কোকা পাতায় উপ-ক্ষার "কোকেন" রয়েছে যা দিয়ে কোকেন নামীয় অত্যন্ত শক্তিশালী মাদকদ্রব্য তৈরী করা হয়। চার ধরনের চাষযোগ্য কোকা উদ্ভিদ রয়েছে।
গুল্মজাতীয় এ উদ্ভিদটি পেরু, বলিভিয়া এবং কলম্বিয়ায় উৎপাদিত হয়। তন্মধ্যে, বলিভিয়া এবং পেরুর প্রধান অর্থকরী ফসলরূপে কোকা উদ্ভিদ বিবেচিত হয়ে আসছে।
কোকা প্রুনাস স্পিনোসা বা ব্ল্যাকথর্নের ন্যায় ঝোপজাতীয় উদ্ভিদ। এর উচ্চতা ২-৩ মিটার (৭-১০ ফুট) হয়ে থাকে। ডালপালা বা শাখাগুলো সরলাকৃতির এবং পাতাগুলো পাতলা, গোলাকৃতি এবং সামনের দিকে সরু প্রকৃতির। ফুলগুলো ছোট ধরনের। পুষ্পদণ্ডে পাঁচটি হলুদ-সাদার মিশ্রণে ফুলের পাপড়ি থাকে। পূর্ণাঙ্গ অবস্থায় ফুলগুলো লাল রসাল ফলে রূপান্তরিত হয়।
কখনো কখনো কোকার পাতা ইলোরিয়া নয়েসি পতঙ্গের লার্ভার খাদ্য হিসেবে ব্যবহৃত হয়।
চাষযোগ্য কোকার দুইটি প্রজাতি রয়েছে। এগুলোর প্রত্যেকটিরই আরো দু'টি করে মোট চারটি উপ-প্রজাতি রয়েছে।
প্রাক-কলম্বিয়া যুগে উপরের চারটি উপ-প্রজাতিই চাষাবাদ করা হতো। লক্ষ্যণীয় যে চারটি উপ-প্রজাতিই একে-অপরের সাথে গভীর সম্পর্ক রয়েছে যা অন্যান্য প্রজাতির উদ্ভিদে দেখা যায় না।
"সুপারকোকা" বা "লা মিলিয়নারিয়া" নামে পরিচিত বলিভিয়ানা নেগ্রা নতুন ধরনের কোকা যার পাতা রাউন্ডআপ কোম্পানীর তৈরী আগাছা উৎপাটনকারী কীটনাশক ঔষধকে প্রতিরোধ করতে পারে। কোকা উদ্ভিদ নেশায় আসক্ত উৎপাদনকারী ও উত্তেজক কোকেইন উপাদানের প্রধান উৎসস্থল। এ উপাদানটি বিশ্বের সর্বত্র অবৈধ মাদকদ্রব্য হিসেবে স্বীকৃত এবং বিভিন্ন ধরনের অপরাধী সংগঠনের বড় আকারের অর্থের প্রধান কেন্দ্রবিন্দু। রাউন্ডআপ প্রধান উপকরণ হিসেবে মাল্টিবিলিয়ন-ডলারের কোকা উৎপাটনের প্রচারণায় প্ল্যান কলম্বিয়ার অধীনে কাজ করছে। মার্কিন যুক্তরাষ্ট্র আর্থিক ও সামরিক সমর্থনে কলম্বিয়া সরকারকে মাদকদ্রব্যের বিরুদ্ধে যুদ্ধ ঘোষণায় সহায়তা করছে।
প্রাচীনকাল থেকেই কোকার পাতা ব্যবসায়িক কর্মকাণ্ডে গুরুত্বপূর্ণ ভূমিকা পালন করছে। বলিভিয়া, কলম্বিয়া, ইকুয়েডর, ভেনেজুয়েলা, পেরু এবং আর্জেন্টিনার উত্তর-পশ্চিমাঞ্চলের আন্দিয়ান জনগোষ্ঠী এর প্রধান ভোক্তা।
ডিসেম্বর থেকে জানুয়ারির মধ্যে কোকার বীজ ছোট প্লটে বপণ করা হয়। সূর্যের রোদ থেকে রক্ষা করে ৪০-৬০ সে.মি. উচ্চতাকালীন সময়ে অন্যত্র স্থানান্তর করা হয়। একটি কোকা গাছ দেড় বছর থেকে শুরু করে চল্লিশ বছর পর্যন্ত বাঁচতে পারে।
জহুর হোসেন চৌধুরী

জহুর হোসেন চৌধুরী (জন্মঃ ২৭ জুন, ১৯২২ - মুত্যুঃ ১১ ডিসেম্বর, ১৯৮০) একজন প্রখ্যাত বাংলাদেশী সাংবাদিক। তিনি একাধারে একজন সাংবাদিক, সম্পাদক, কলাম লেখক ও রাজনীতিবিদ। তিনি আজীবন তিনি দৈনিক সংবাদের অন্যতম পরিচালক ছিলেন।
সাংবাদিক জহুর হোসেন চৌধুরীর জন্ম ১৯২২ সালের ২৭ জুন। বর্তমান ফেনী জেলার দাগনভূঞা উপজেলার রামনগর গ্রামে। তার বাবা ছিলেন সরকারি চাকুরীজীবী। তিনি ছিলেন ম্যাজিস্ট্রেট। তার বাবার কর্মস্থল সিরাজগঞ্জে।
পড়াশুনার হাতেখড়ি পরিবারে। তারপর পাঠশালা ও প্রাইমারী। এরপর তিনি ভর্তি হন সিরাজগঞ্জের এক উচ্চ বিদ্যালয়ে। এই বিদ্যালয় থেকে জহুর হোসেন চৌধুরী ১৯৩৮ সালে ম্যাট্রিক পাস করেন। তারপর জহুর হোসেন চৌধুরী কলকাতার প্রেসিডেন্সি কলেজে আইএ ভর্তি হন। এই কলেজ থেকে তিনি ১৯৪০ সালে আইএ পাসের স্বীকৃতি অর্জন করেন এবং ১৯৪২ সালে ইতিহাসে অনার্সসহ বিএ পাস করেন। ১৯৪৩ সালে তার শারীরিক অসুস্থ হয়ে পড়েন এবং অনেক দিন পর এ অবস্থার উন্নতি হয়। এই অসুস্থতাজনিত কারণে তিনি এমএ পরীক্ষা দিতে পারেননি।
তার সাংবাদিক জীবনের সূচনা হয় প্রয়াত হাবীবুল্লাহ বাহার সম্পাদিত ‘বুলবুল’ পত্রিকায়। ১৯৪৫ সাল থেকে একাদিক্রমে তিনি শিক্ষানবিশ, সম্পাদক ও সাংবাদিক হিসেবে কাজ করেন কলকাতা থেকে প্রকাশিত ‘দ্য স্টেটসম্যান’, ‘কমরেড’ ও ‘স্টার অফ ইন্ডিয়া’ পত্রিকায়।
১৯৪৭ সালে দেশ বিভাগের পর তিনি সাবেক পূর্ব পাকিস্তানে চলে আসেন। সরকারি কয়েকটি পেশাবদল শেষে তিনি আবার সাংবাদিকতায় ফিরে যান।
জহুর হোসেন চৌধুরী তার সাংবাদিক জীবনের দ্বিতীয় পর্যায়ে ‘উপাত্ত’ ও ‘পাকিস্তান অবজারভার’ পত্রিকায় কিছুকাল কাজ করার পর ১৯৫১ সালে দৈনিক সংবাদে সহকারী সম্পাদক হিসেবে যোগ দেন। ১৯৫৪ সালে তিনি এ পত্রিকার সম্পাদক নিযুক্ত হন। ১৯৭১ সালের ২৫ মার্চ থেকে ‘সংবাদ’ সাময়িকভাবে বন্ধ থাকা পর্যন্ত তিনি এ পদে অধিষ্ঠিত ছিলেন। দেশ স্বাধীন হলে তিনি ‘কাউন্টার পয়েন্ট’ নামে একটি ইংরেজি সাময়িকী সম্পাদনা করেন। আজীবন তিনি দৈনিক সংবাদের অন্যতম পরিচালক ছিলেন।
দৈনিক সংবাদের পাতায় তিনি ‘দরবার-ই-জহুর’ নামে যে কলাম লিখতেন, তা খুবই জনপ্রিয় ছিল। এসব নিবন্ধেরই বাছাই করা সঙ্কলন ‘দরবার-ই-জহুর’ নামে ১৯৮৫ সালে গ্রন্থাকারে প্রকাশিত হয়।
তিনি মুসলিম ছাত্রলীগ, পরে এমএন রায়ের ‘র‌্যাডিক্যাল ডেমোক্রেটিক পার্টি’ সদস্য হন। সাবেক পূর্ব পাকিস্তানে পঞ্চাশের দশকে তিনি ন্যাশনাল আওয়ামী পার্টির (ন্যাপ) প্রাদেশিক কমিটির সদস্য হন। তৎকালীন পাক-চীন মৈত্রী সমিতি এবং পাক-সোভিয়েত মৈত্রী সমিতির প্রতিষ্ঠাতা সম্পাদক ও সদস্যও ছিলেন তিনি। এছাড়া সাবেক পূর্ব পাকিস্তান সাংবাদিক ইউনিয়ন ও পূর্ব পাকিস্তান প্রেসক্লাবেরও তিনি অন্যতম প্রতিষ্ঠাতা। পরে তিনি নেপথ্যে থেকে আওয়ামী লীগ ও বামপন্থীদের মধ্যে আইয়ুববিরোধী আন্দোলনের লক্ষ্যে ঐক্যমোর্চা গঠনেও গুরুত্বপূর্ণ ভূমিকা পালন করেন।
দৈনিক সংবাদ তার স্মরণে প্রবর্তন করেছে ‘জহুর হোসেন স্মৃতিপদক’
ফিলিপ কোটলার

ফিলিপ কোটলার (), (জন্ম: ২৭ মে, ১৯৩১) শিকাগোতে জন্মগ্রহণকারী একজন মার্কিন বিপণন বিশেষজ্ঞ। তিনি মার্কেটিং ম্যানেজমেন্ট বই ছাড়াও আরও বিভিন্ন গ্রন্থের লেখক। তিনি এস.সি. জনসন এবং নর্থওয়েস্টার্ন বিশ্ববিদ্যালয়ের কেলোগ স্কুল অফ ম্যানেজমেন্টের ডিস্টিংগুইশ প্রফেসর।
বিশ্বব্যাপী করপোরেট জগতে ড. ফিলিপকে মার্কেটিং জনক হিসেবে সম্মান করা হয়। নর্থওয়েস্টার্ন বিশ্ববিদ্যালয়ের ডিস্টিংগুইশ প্রফেসর ড. ফিলিপ বিভিন্ন বিশ্ববিদ্যালয় থেকে এ পর্যন্ত ১২টি সম্মানসূচক পিএইচডি ডিগ্রি লাভ করেছেন। ম্যাসাচুসেটস ইনস্টিটিউট থেকে অর্থনীতিতে মাস্টার্স এবং শিকাগো বিশ্ববিদ্যালয় থেকে একই বিষয়ে পিএইচডি লাভ করেন তিনি।
১৯৯৮ সাল থেকেই প্রফেসর কোটলার বিশ্বের সেরা ৫০ জন ব্যবসায় ব্যক্তিত্বের মধ্যে অন্যতম।